Sciant omnes, quod donum quod Girardus de Moliera fecit, de terra quæ decitur ad mansum superius adnotatum est. Denique aliquanto post tempore quibusdam querelis obortis, donum ipsum causare cepit; sed proborum hominum ratione et consilio convictus, laudante filio suo, quod prius fecerat, conformavit, et fratribus Agninifontis, ipsam terram in perpetuum liberam tenendam uterque concessit. Factam est donatio hæc apud Relenpuntem, in manu Domni Herberti Abbatis. Testes sunt, Rodulfus de Collens, et Vuido venator, canonici Lingonenses, Hugo de Tuveria, et Vuilencus milites de Nonjant, Ebrardus magister molmenti. Hanc donationem laudavit uxor Girardi, apud Clarummonte, et filia ejus, præsentibus Gisberto et Seguino canonicis sancti Stephani, et Duranno Roncha canonico Lengonensi. Affuerunt, etenim testes Ubricus Capellanus Clarummontis, Boninus Clericus, Hugo Miles de Ello, Girardus famulus. Apud Varennas laudaverunt hoc donum, filiæ Girardi, Agnes uxor Arlebaudi, et Letuidis soror ejus, coram Vuileneco de Chosiul priore de Varennis, et Petro monaco, et Dominico presbytero, et Mathia famulo monachorum Preterea rememorandum videtur quod ipse Girardus, filium suum, Galtericium dictum, pro canonico reddidit. Hoc pacto interposito, quod post acessum temporis, si puer levitate animi inde moveretur, nullum tamen detrimentum et remotionem prædictum donum pro inde consequeretur, his affuit, et omnino, ut prædiximus concessit, filius ejus Fulco, aput Relenpuntem, quando et pro hujus rei recognitatione et confirmatione, ab Aymone priore Agnini fontis Sexagenta Solidos acciperunt.